
З А П О В Е Д


На основание чл. 32, ал. 2 от Закона за администрацията, по реда на чл. 45, ал. 4, изречение второ, предложение първо от Закона за местното самоуправление и местната администрация /ЗМСМА/

ВРЪЩАМ ЗА НОВО ОБСЪЖДАНЕ В ОБЩИНСКИ СЪВЕТ – САМОКОВ
Решение № 1493, взето по Протокол № 38 от заседание на Общински съвет-САМОКОВ, провело се на 25.06.2026 г., като незаконосъобразно.

Областният управител на Софийска област, след като прецени писмените доказателства по Решение № 1493 от дневния ред, взето по Протокол № 38  от заседание на Общински съвет-Самоков, провело се на 25.06.2026 г., постъпил в Областна администрация на Софийска област на основание чл. 22, ал. 1 от ЗМСМА с вх. № 08-18-29/01.07.2026 г., прие за установено следното:
Общински съвет – Самоков е приел Решението № 1493 на основание чл. 21, ал. 1, т. 8 от ЗМСМА,  чл. 14, ал. 2 и 7 от ЗОС, във връзка с чл.24а, ал.5 от ЗСПЗЗ, чл.14, ал.1, 2 и 3 от ЗОС и чл.107, ал.1, ал.2 и ал.3 от Наредба № 4 на ОбС-Самоков За реда за придобиване, управление и разпореждане с общинско имущество, чл. 5 и чл. 6 от Наредба за условията и реда за организиране и провеждане на търгове и конкурси в Община Самоков, след проведено поименно гласуване със 27 гласа – „За“, 0 гласа „Против“ и 1 гласа „Въздържал се“ с което разрешава: 
„1. ОбС-Самоков упълномощава кмета на Община Самоков и общинска администрация да проведат публичен търг с явно наддаване за отдаване под наем на следните 11 (единанадесет) броя общински поземлени имоти – ниви с обща площ 27,109 дка, находящи се в землището на с. Широки дол, община Самоков:
1.1.            Поземлен имот с идентификатор № 83291.24.31 с площ от 2,748 дка, нива, VII-категория, находящ се в землището на с. Широки дол, община Самоков, актуван с АОС № 17 077/19.11.2019 г., вписан в Служба по вписванията гр. Самоков
1.2.            Поземлен имот с идентификатор № 83291.33.124 с площ от 0,502 дка, нива, X-категория, находящ се в местността “Боро”, землището на с. Широки дол, община Самоков, актуван с АОС № 10 829/02.12.2011г., вписан в Служба по вписванията гр. Самоков
1.3.            Поземлен имот с идентификатор № 83291.34.32 с площ от 1,353 дка, нива, VII-категория, находящ се в местността “Лаката”, землището на с. Широки дол, община Самоков, актуван с АОС № 11 312/31.10.2012 г., вписан в Служба по вписванията гр. Самоков
1.4.            Поземлен имот с идентификатор № 83291.34.35 с площ от 1,392 дка, нива, VII-категория, находящ се в местността “Лаката”, землището на с. Широки дол, община Самоков, актуван с АОС № 11 313/31.10.2012 г., вписан в Служба по вписванията гр. Самоков
1.5.            Поземлен имот с идентификатор № 83291.35.9 с площ от 6,724 дка, нива, VII-категория, находящ се в местността “Алинин лаг”, землището на с. Широки дол, община Самоков, актуван с АОС № 11 315/31.10.2012 г., вписан в Служба по вписванията гр. Самоков
1.6.            Поземлен имот с идентификатор № 83291.35.17 с площ от 2,000 дка, нива, VII-категория, находящ се в местността “Алинин лаг”, землището на с. Широки дол, община Самоков, актуван с АОС № 11 316/31.10.2012 г., вписан в Служба по вписванията гр. Самоков
1.7.            Поземлен имот с идентификатор № 83291.35.21 с площ от 1,000 дка, нива, VII-категория, находящ се в местността “Алинин лаг”, землището на с. Широки дол, община Самоков, актуван с АОС № 11 317/31.10.2012 г., вписан в Служба по вписванията гр. Самоков
1.8.            Поземлен имот с идентификатор № 83291.35.22 с площ от 2,000 дка, нива, VII-категория, находящ се в местността “Алинин лаг”, землището на с. Широки дол, община Самоков, актуван с АОС № 11 318/31.10.2012 г., вписан в Служба по вписванията гр. Самоков
1.9.            Поземлен имот с идентификатор № 83291.35.40 с площ от 5,991 дка, нива, VII-категория, находящ се в местността “Медна видня”, землището на с. Широки дол, община Самоков, актуван с АОС № 17 082/20.11.2019 г., вписан в Служба по вписванията гр. Самоков
1.10.        Поземлен имот с идентификатор № 83291.36.77 с площ от 1,813 дка, нива, VII-категория, находящ се в местността “Средна гора”, землището на с. Широки дол, община Самоков, актуван с АОС № 11 319/31.10.2012 г., вписан в Служба по вписванията гр. Самоков
1.11.        Поземлен имот с идентификатор № 83291.42.5 с площ от 1,586 дка, нива, VII-категория, находящ се в местността “Белешако”, землището на с. Широки дол, община Самоков, актуван с АОС № 11 342/16.11.2012 г., вписан в Служба по вписванията гр. Самоков
2. Условия на търга:
2.1. Начална годишна наемна тръжна цена за горепосочените имоти – 415,85 (четиристотин и петнадесет евро и осемдесет и пет евроцента) евро без ДДС / 813,33 (осемстотин и тринадесет лева и тридесет и три стотинки) лв без ДДС. (Цената е определена на основание Наредба  № 12 на ОбС-Самоков).
2.2. Стъпка за наддаване – 41,56 (четиридесет и едно евро и петдесет и шест евроцента) евро / 81,28 (осемдесет и един лева и двадесет и осем стотинки) лв.
2.3. Депозит за участие в търга – 415,85 (четиристотин и петнадесет евро и осемдесет и пет евроцента) евро / 813,33 (осемстотин и тринадесет лева и тридесет и три стотинки) лв.
2.4. Цена на тръжната документация – 10,23 (десет евро и двадесет и три евроцента) евро без ДДС / 20,00 (двадесет) лв без ДДС.
3. Тръжна документация за участие в обявения търг се закупува от деловодството на община Самоков, като срокът за закупуване не може да бъде по кратък от 10 дни от датата на обявлението за провеждане на търга.
4. Предложения за участие в търга се подават на деловодството на община Самоков, като срокът за подаване не може да бъде по-кратък от 15 дни от датата на обявлението за провеждане на търга.
5. Упълномощава кмета на Община Самоков след провеждането на търга да одобри спечелилия участник и да сключи с него договор за отдаване под наем със срок на действие 5 (пет) години, като в договора бъдат вписани следните задължителни клаузи:
- договорът може да бъде прекратен от всяка една от страните с едномесечно предизвестие
-  наемната цена може да бъде актуализирана съгласно официално публикувани данни от НСИ за инфлационния индекс на потребителските цени (на тримесечие, на шестмесечие, годишно) или съгласно Решение на ОбС – Самоков, като се сключи допълнително споразумение към договора
6. При неявяването на кандидати за участие в търга да се проведе повторен търг при същите условия.“
Решението е незаконосъобразно, поради допуснати съществени нарушения на административнопроизводствените правила.
Мотиви: 	
	Предметът на решението не е определен по ясен и недвусмислен начин. С Решение № 1493 Общински съвет Самоков е възложил провеждането на публичен търг с явно наддаване за отдаване под наем на единадесет самостоятелни поземлени имота – частна общинска собственост, представляващи отделни обекти на правото на собственост. В т. 2 от решението обаче е определена една обща начална годишна наемна цена, една обща стъпка за наддаване и един общ депозит за участие, без да е изразена изрична воля дали тези единадесет имота следва да бъдат предмет на един общ търг или за всеки от тях следва да бъде проведен самостоятелен търг.
	От съдържанието на решението не може да бъде направен еднозначен извод относно действителната воля на Общинския съвет. Липсва изрично решение, че всички имоти се обединяват в един общ предмет на търга и ще бъдат отдадени под наем на един наемател. Същевременно липсва и определяне на начална тръжна цена, депозит за участие и стъпка за наддаване за всеки отделен имот, ако даден кандидат реши да подаде заявление само за един или за част от имотите. При липса на изрично и недвусмислено решение дали имотите се обединяват в един общ обект на търга или се отдават поотделно, не може да бъде определен по законосъобразен начин предметът на търга.
	Всеки от описаните единадесет поземлени имота „нива“ представлява самостоятелен недвижим имот с отделен идентификатор, различна площ, различна категория на земята и различно местонахождение (всички са в землището на Широки дол, община Самоков, но в различни местности и не са съседни имоти). Ако действителната воля на Общински съвет Самоков е била всички единадесет имота да бъдат предмет на един общ търг, това също не е надлежно обосновано. В решението липсват каквито и да било мотиви защо единадесет самостоятелни поземлени имота следва да бъдат обединени в един общ предмет на наемното правоотношение. Не са изложени фактически и правни съображения, че имотите представляват един земеделски обект, че общото им стопанисване е необходимо или че отдаването им под наем заедно без разделяне защитава по-пълно обществения интерес.
		На основание горепосоченото, а именно допуснати съществени нарушения на административнопроизводствените правила, връщам за ново обсъждане Решение № 1493 по Протокол № 38 от 25.06.2026 година на Общински съвет – Самоков.
Препис от настоящата Заповед да се връчи на Председателя на Общински съвет – Самоков и Кмета на Община Самоков за сведение и изпълнение.

